Diari Oficial de la Generalitat Valenciana


Sumari del DOGV 6923, del 14-12-2012 (2012/11949)

RESOLUCIÓ de 4 de desembre de 2012, de la Conselleria d'Educació, Formació i Ocupació, per la qual s'atribuïx la denominació específica de Rafael Talens Pelló al Conservatori Professional de Música de Cullera.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6923

Data del DOGV
:   14-12-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/11643


Data del document
:   04-12-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Descriptors 

:   * centre d'ensenyament

RESOLUCIÓ de 4 de desembre de 2012, de la Conselleria d'Educació, Formació i Ocupació, per la qual s'atribuïx la denominació específica de Rafael Talens Pelló al Conservatori Professional de Música de Cullera. [2012/11169]  
El Consell Escolar Municipal de l'Ajuntament de Cullera, en sessió ordinària del Ple de l'Ajuntament celebrada el dia 30 de novembre de 2010, acorda sol·licitar per al mencionat centre la denominació específica de Conservatori Professional de Música Rafael Talens Pelló de Cullera.  
El Consell Escolar del Conservatori Professional de Música de Cullera, en la sessió celebrada el dia 10 de març de 2011, va aprovar sol·licitar la denominació específica de Rafael Talens Pelló per al Conservatori Professional de Música de Cullera.  
Disposa a més de l'informe favorable de la Inspecció Educativa de la Direcció Territorial d'Educació, Formació i Treball de València, de data 19 d'abril de 2011.  
La dita denominació fa referència a l'insigne músic i compositor Rafael Talens Pelló, nascut a Cullera, membre de la Societat General d'Autors i Editors i de l'Associació de Compositors Simfònics Valencians, de la qual va ser vicepresident, així com també Catedràtic d'Harmonia en el Conservatori Superior de Música de València. L'any 2000 va rebre el Premi Euterpe, i diversos premis més, al llarg de la seua vida. Va ser nomenat fill predilecte de la ciutat de Cullera i hi ha dedicat un carrer amb el seu nom. La seua extensa producció musical es troba recopilada, en gran part, en la Biblioteca Musical de l'Ajuntament de València.  
L'article 13 de la Llei Orgànica 8/1985, de 3 de juliol, reguladora del Dret a l'Educació, establix que tots els centres tindran una denominació específica.  
L'article 3.2 del Reglament Orgànic i Funcional dels Instituts d'Educació Secundària (Decret 234/1997, de 2 de setembre, DOGV 3073,08.09.1997), supletori en la seua disposició addicional primera, als centres que impartixen ensenyances musicals, establix que en els centres existents, el consell escolar podrà proposar a la Conselleria la denominació específica, amb un informe previ favorable del consell escolar municipal, o, si no n'hi ha, del ple de l'ajuntament a què pertanyen.  
L'article 3.3 de l'esmentat reglament establix que no podran existir, en el mateix municipi, centres amb la mateixa denominació específica o que puga induir a error o confusió. El Registre de Centres Docents de la Comunitat Valenciana certifica, el 28 d'octubre de 2011, que no figura inscrit cap centre en eixa localitat, amb la dita denominació.  
Vista la proposta del director general de Centres Docents de data 26 de novembre de 2012, de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 98/2011, de 26 d'agost, del Consell, pel qual s'aprova el Reglament Orgànic i Funcional de la Conselleria d'Educació, Formació i Ocupació i en virtut de la delegació establida en la Resolució de 22 de juny de 2010, resolc:  
  
  
Primer  
Concedir la denominació específica de Conservatori Professional de Música Rafael Talens Pelló de Cullera, codi 71557581.  
  
Segon  
Inscriure esta resolució en el Registre de Centres Docents de la Comunitat Valenciana.  
  
Tercer  
La present resolució tindrà efectes a partir del dia que es publique en el Diari Oficial de la Comunitat Valenciana.  
  
Quart   
Contra la present resolució, que posa fi a la via administrativa, es podrà presentar, potestativament, un recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant de la Secretaria Autonòmica d'Educació de la Conselleria d'Educació, Formació i Ocupació en el termini d'un mes a comptar de l'endemà de la seua publicació.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.  
Tot això d'acord amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998 de 13 de juliol, Reguladora de la Jurisdicció Contenciosa Administrativa. Sense perjuí que s'utilitze qualsevol altra via que es considere oportuna.  
  
València, 4 de desembre de 2012.- La consellera d'Educació, Formació i Ocupació, p. d. (R 22.06.2010, DOCV 6301, 01.07.2010), el secretari autonòmic d'Educació: Rafael Carbonell Peris.